รัฐบาลไทย-ข่าวทำเนียบรัฐบาล-"นายอำเภอของประชาชน" ปลัด มท. เปิดอบรมหลักสูตร “ผู้นำการเปลี่ยนแปลงการขับเคลื่อนศาสตร์พระราชาสู่การพัฒนาที่ยั่งยืน” ให้กับนักเรียนนายอำเภอ รุ่นที่ 82 เน้นย้ำ ต้องทำงานแบบบูรณาการ
วันอังคารที่ 13 มิถุนายน 2566
13/06/2566
"นายอําเภอของประชาชน" ปลัด มท. เปิดอบรมหลักสูตร “ผู้นําการเปลี่ยนแปลงการขับเคลื่อนศาสตร์พระราชาสู่การพัฒนาที่ยั่งยืน” ให้กับนักเรียนนายอําเภอ รุ่นที่ 82 เน้นย้ํา ต้องทํางานแบบบูรณาการ
"นายอําเภอของประชาชน" ปลัด มท. เปิดอบรมหลักสูตร “ผู้นําการเปลี่ยนแปลงการขับเคลื่อนศาสตร์พระราชาสู่การพัฒนาที่ยั่งยืน” ให้กับนักเรียนนายอําเภอ รุ่นที่ 82 เน้นย้ํา ต้องทํางานแบบบูรณาการกับภาคีเครือข่ายทุกภาคส่วน เพราะงานของทุกกระทรวงทุกกรม คืองานของนายอําเภอ
วันนี้ (13 มิ.ย. 66) เวลา 10.00 น. ที่ห้องประชุม War room ชั้น 2 ศาลาว่าการกระทรวงมหาดไทย นายสุทธิพงษ์ จุลเจริญ ปลัดกระทรวงมหาดไทย เป็นประธานเปิดโครงการฝึกอบรมเชิงปฏิบัติการ (Action Learning) หลักสูตร “ผู้นําการเปลี่ยนแปลงการขับเคลื่อนศาสตร์พระราชาสู่การพัฒนาที่ยั่งยืน” ให้กับผู้เข้ารับการศึกษาอบรมหลักสูตรนายอําเภอ รุ่นที่ 82 พร้อมบรรยายพิเศษ “ทําไมต้อง CAST” ผ่านระบบประชุมทางไกล (Zoom Cloud Meeting) ไปยังศูนย์ศึกษาและพัฒนาชุมชนนครนายก อ.เมืองนครนายก จ.นครนายก โดยมี นายแมนรัตน์ รัตนสุคนธ์ อธิบดีกรมการปกครอง นายอรรษิษฐ์ สัมพันธรัตน์ อธิบดีกรมการพัฒนาชุมชน รศ.วรวรรณ โรจนไพบูลย์ ผศ.พิเชฐ โสวิทยสกุล ที่ปรึกษาปลัดกระทรวงมหาดไทย นายเธียรชัย ชูกิตติวิบูลย์ รองอธิบดีกรมป้องกันและบรรเทาสาธารณภัย ว่าที่ ร.อ.ธีรพงศ์ ครุธดิลกานันท์ รองอธิบดีกรมโยธาธิการและผังเมือง นายวสันต์ สุภาภา รองอธิบดีกรมที่ดิน นายสุรพล เจริญภูมิ รองอธิบดีกรมส่งเสริมการปกครองท้องถิ่น และนายสิทธิชัย เทพภูษา อธิการวิทยาลัยการปกครอง ร่วมรับฟัง
นายสุทธิพงษ์ จุลเจริญ ปลัดกระทรวงมหาดไทย กล่าวว่า นักเรียนนายอําเภอคือผู้เป็นความหวังของคนไทยและประเทศชาติ เพราะจะต้องไปทําหน้าที่เป็นผู้นําการธํารงรักษาไว้ซึ่งอุดมการณ์ “บําบัดทุกข์ บํารุงสุข” ของกระทรวงมหาดไทย โดยการฝึกอบรมหลักสูตร CAST สําหรับนักเรียนนายอําเภอนี้ จะทําให้ทุกคนได้ร่วมใช้ชีวิตและได้มีโอกาส Re-skill Refresh และ Reunion เรียนรู้ให้เกิดคุณค่า สมกับที่พวกเราต่างใช้ความรู้ความสามารถที่ทุ่มเท ทั้งเวลาและสติปัญญาในการสอบแข่งขันและมุ่งมั่นปฏิบัติราชการเพื่อสร้างคุณงามความดีมาสู่การเป็น "นักเรียนนายอําเภอ"
“นายอําเภอ เป็นตําแหน่งที่เป็นความหวังของพี่น้องประชาชนและเป็นความหวังของพวกเราชาวมหาดไทยทุกคน เพราะเมื่อทุกท่านสําเร็จการศึกษาไป ก็จะได้ดํารงตําแหน่งผู้ช่วยนายอําเภอและนายอําเภอในอนาคต อันเป็นโอกาสสําคัญยิ่ง ในการที่จะได้ทํางานเพื่อสร้างคุณงามความดีให้แก่ประเทศชาติ พระศาสนา และสถาบันพระมหากษัตริย์ และได้มีโอกาสทําสิ่งที่ดีให้แก่พี่น้องประชาชนที่อยู่ในพื้นที่ของท่าน ให้ได้มีความสุขและมีคุณภาพชีวิตที่ดีอย่างยั่งยืน ดังที่ผู้บริหารของกระทรวงมหาดไทยทุกคน ให้ความสําคัญกับหลักการทํางาน "ครองตน ครองคน ครองงาน" เช่นเดียวกับที่ พล.อ.เปรม ติณสูลานนท์ อดีตประธานองคมนตรีและรัฐบุรุษและอดีตนายกรัฐมนตรี ได้เคยเปรียบเปรยว่า “นายอําเภอที่ดีสามารถเป็นนายกรัฐมนตรีได้” ซึ่งมีนัยสําคัญว่า เราต้องตระหนักเสมอว่า "ต้องทํางานแบบบูรณาการกับภาคีเครือข่ายทุกภาคส่วน" เพราะงานของทุกกระทรวง ทุกกรม เป็นภารกิจของนายอําเภอทั้งสิ้น ในฐานะตัวแทนของรัฐบาลและตัวแทนของกระทรวงมหาดไทย และเป็นผู้นําสูงสุดของอําเภอ ในการปฏิบัติหน้าที่ข้าราชการของแผ่นดิน ผู้ที่ทําหน้าที่เป็นเหมือน “โซ่ข้อกลาง” การบูรณาการคน บูรณาการงาน ที่มีความสําคัญต่อพี่น้องประชาชน” นายสุทธิพงษ์ฯ กล่าวในช่วงต้น
นายสุทธิพงษ์ฯ กล่าวต่ออีกว่า การทําหน้าที่ข้าราชการในพระบาทสมเด็จพระเจ้าอยู่หัว ทุกท่านต้องให้ความสําคัญในการเป็นผู้นําต้นแบบ เป็น Ambassador ให้กับรัฐบาลและกระทรวงมหาดไทย ต้อง SMART เช่น การแต่งตัวเหมาะสม ความประพฤติดี มีความเฉลียวฉลาด เป็นต้น เป็นแบบอย่างให้กับปลัดอําเภอและข้าราชการทุกสังกัด ในการเสริมสร้างภาพลักษณ์ของกระทรวงมหาดไทย มุ่งมั่นบําบัดทุกข์ บํารุงสุขให้กับพี่น้องประชาชน และต้องระลึกอยู่เสมอว่าเราจะได้รับความรักความศรัทธาจากพี่น้องประชาชนได้ ต้องประพฤติดีทั้งเรื่องส่วนตัวและส่วนรวม เริ่มตั้งแต่บุคลิกภาพ การแต่งกาย การปฏิบัติตัวด้วยจิตใจที่ดีงาม มีมนุษยสัมพันธ์ที่ดี และทําให้พี่น้องประชาชนทุกสาขาอาชีพ ทุกกลุ่ม ทุกช่วงวัย มีความเชื่อมั่นศรัทธา ดังนั้น “การครองตน” ของนายอําเภอถือเป็นสัญลักษณ์ (Symbolic) ของผู้เป็นตัวแทนของรัฐบาลและกระทรวงมหาดไทย ดังสุภาษิตไทยโบราณว่า ไก่งามเพราะขน คนงามเพราะแต่ง นั่นคือการแต่งกายให้เหมาะสมกับอาชีพ สถานที่และเวลา ซึ่งจะเพิ่มคุณค่าและความเลื่อมใสศรัทธา ในส่วนของ “การครองคน” คือทําหน้าที่ของนายอําเภอในการกํากับดูแลผู้ใต้บังคับบัญชาให้ทํางานแบบบูรณาการกับภาคีเครือข่าย เป็นสิ่งที่จะทําให้ชาวบ้านมีความเชื่อมั่นในตัวของท่าน และยังผลให้เกิดความรักความสามัคคีด้วย และ “การครองงาน” คือ การที่นายอําเภอเข้าถึงทุกชุมชนและหมู่บ้าน เข้าถึงพี่น้องประชาชนทุกคน ก็จะทําให้ทราบถึงปัญหาและความต้องการของคนในพื้นที่ ตามอุดมการณ์ของคนมหาดไทยและนักปกครอง คือ “รองเท้าสึกก่อนกางเกงขาด” โดยการออกไปเยี่ยมเยียนพี่น้องประชาชนอย่างสม่ําเสมอ และต้องอาศัยการทํางานแบบบูรณาการอย่างยั่งยืน เพื่อให้เกิดการ Change for Good ทําสิ่งที่ดีให้เกิดกับพี่น้องประชาชน
“งานทุกงานอยู่ที่หัวใจของเราทุกคน เพราะ “ใจเป็นนาย กายเป็นบ่าว” เช่นเดียวกับที่ ดร.คาซึโอ อินาโมริ อดีตประธานบริษัท Kyocera ที่มุ่งเน้นความสําคัญของคน คือ ทุกคนทํางานต้องมีแรง Passion และ Attitude มาก่อนการมี Ability และ Knowledge คือ แม้ว่าเราจะมีความรู้ความสามารถที่น้อย แต่ถ้าหากเรามี Passion และ Attitude ที่ดี ก็จะช่วยผลักดันให้เกิดการอยากทําสิ่งที่ดีที่เป็นไปไม่ได้ ให้เป็นไปได้ เพราะว่าเรามีภาคีเครือข่ายในพื้นที่ เรามีทีมที่ดี (Partnership) ซึ่งมีคุณค่ายิ่งต่อการทํางาน ซึ่งนายอําเภอต้องทํางานแบบบูรณาการงานของทุกกระทรวง นําทุกภาคส่วนร่วมด้วยช่วยกันขับเคลื่อนและผลักดันให้เกิดสิ่งที่ดีกับพี่น้องประชาชนให้ได้ เช่น แอปพลิเคชันไทยดี (ThaID) เป็นอีกเรื่องสําคัญของพวกเราทุกคนที่ต้องร่วมกันประชุมหาวิธีประชาสัมพันธ์เชิญชวนขยายผลให้คนไทยทุกคนมาลงทะเบียนและใช้งานในการธุรกรรมกับภาครัฐ ซึ่งทั้งที่จริงแล้วไม่ใช่เรื่องยากที่เราจะทํา ดังนั้น คนที่เป็นผู้นําต้องทําทั้งงานหลักที่เป็น (Routine Job) และงานนโยบาย (Extra Job) และการรายงาน (Report) ทั้งรายงานผลการดําเนินงานให้กระทรวงทราบ และสร้างการรับรู้สื่อสารสังคม ซึ่งหากนายอําเภอทุกคนทําได้ก็จะเป็นผลดีอย่างยิ่งต่อราชการและต่อพี่น้องประชาชนคนไทยทุกคน” นายสุทธิพงษ์ฯ กล่าว
นายสุทธิพงษ์ฯ กล่าวเพิ่มเติมว่า ขอให้พวกเราช่วยกันคิด ช่วยกันรับผิดชอบ ทําให้การมาใช้ชีวิตในการมาอบรมนักเรียนนายอําเภอที่ ศพช.นครนายก ไม่เสียเวลาเปล่า ด้วยการสร้างงานที่มีคุณค่า และตระหนักเสมอว่าหลังจากผ่านการอบรมไปแล้วจะทําหน้าที่บําบัดทุกข์บํารุงสุขให้ประชาชนและประเทศชาติได้อย่างไร ทั้งนี้ การดํารงตําแหน่งผู้นําของพื้นที่นั้น คําว่าอายุราชการไม่ใช่เรื่องสําคัญ เพราะการทําความดีไม่มีวันหมดอายุ การทําประโยชน์สูงสุด อยู่ที่หัวใจ แรงปรารถนา และทัศนคติ และหน้าที่สําคัญหลังจากที่ทุกท่านผ่านการอบรมไปแล้ว คือ การทําให้คนไทยทุกคนมีความสุข มีรอยยิ้ม และคราบน้ําตาแห่งความภาคภูมิใจ ไปนั่งในหัวใจ เป็นที่รักและที่ศรัทธา ด้วยการขับเคลื่อนงานและขยายผลให้เกิดขึ้นในทุกพื้นที่ของประเทศไทย ให้เกิดผลดีกับพี่น้องประชาชนอย่างเต็มความสามารถ เริ่มจากการขับเคลื่อนการสวมใส่ผ้าไทย ตามโครงการผ้าไทยใส่ให้สนุก เพราะเป็นการสร้างความมั่นคงด้านเครื่องนุ่งห่ม และเม็ดเงินจะลงไปสู่พี่น้องประชาชนโดยตรง ไปกระตุ้นให้คนในชุมชนที่ทอผ้าได้มีลมหายใจประกอบอาชีพทอผ้าต่อไป รวมถึงการแนะนําส่งเสริมให้ประชาชนในพื้นที่น้อมนําหลักปรัชญาของเศรษฐกิจพอเพียง ทําให้ประชาชนพึ่งพาตนเองได้ ด้วยการส่งเสริมการปลูกฝ้าย ปลูกหม่อน เลี้ยงไหม และการน้อมนําพระราชดําริสร้างความมั่นคงทางอาหารของสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ตามโครงการ “บ้านนี้มีรัก ปลูกผักกินเอง” และ “ทางนี้มีผลผู้คนรักกัน” และขยายผลไปสู่ความยั่งยืน ดังนั้น จึงขอให้พวกเราเป็นผู้นําการขับเคลื่อนในการทําสิ่งที่ดี โดยยึดหลักการทํางานของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และหลักอริยสัจ 4 (ทุกข์ สมุทัย นิโรธ มรรค) และต้องตระหนักอยู่เสมอว่าการทํางานจะได้ผลดีและสําเร็จอย่างยั่งยืน ต้องเอาหลักแห่งความสําเร็จของโครงการพระราชดําริ 4,741 โครงการ คือ ร่วมพูดคุย ร่วมคิด ร่วมทํา และร่วมรับประโยชน์ ด้วยการทําให้คนในชุมชน ได้มีโอกาสในการพูดคุยอย่างสม่ําเสมอเป็นประจํา และอย่างต่อเนื่อง เช่นเดียวกับที่ ต.โก่งธนู จ.ลพบุรี ที่เป็นพื้นที่ต้นแบบการเป็นตําบลยั่งยืน ที่เราต้องทําให้ทุกหมู่บ้านเป็นหมู่บ้านยั่งยืน (Sustainable Village) ทั่วทั้งประเทศไทย ตามที่กระทรวงมหาดไทยได้รับพระราชทานพระอนุญาตจากสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ให้น้อมนําไปขับเคลื่อน ด้วยการพัฒนาหมู่บ้าน ทําให้ประชาชนมีความสุขและพึ่งพาตนเองได้ ซึ่งมีหลักการสําคัญว่า "ประโยชน์สูงสุดเป็นของประชาชน" ทั้งการมีที่อยู่อาศัยที่มั่นคงและถูกสุขลักษณะ มีความมั่นคงทางอาหาร บ้านเรือนมีความสะอาดเรียบร้อย มีความปลอดภัยทางชีวิตและทรัพย์สิน มีความสามัคคีร่วมมือกัน มีจิตอาสา มีการรวมตัวกันเป็นกลุ่มบ้าน คุ้มบ้าน หย่อมบ้าน ป๊อกบ้าน มีการถ่ายทอดองค์ความรู้ วัฒนธรรมและประเพณีอันดีงามให้เด็กเยาวชน ซึ่งเมื่อทําได้ในทุกอําเภอ ทุกจังหวัด ทั่วประเทศไทยก็จะมีความสุขอย่างยั่งยืน
“ขอให้พวกเราช่วยกัน พูดคุย และให้กําลังใจกัน มุ่งมั่นเป็น “ผู้นําการเปลี่ยนแปลงการขับเคลื่อนศาสตร์พระราชาสู่การพัฒนาที่ยั่งยืน” ที่สําคัญของประเทศชาติ ทําให้คนมหาดไทยเป็นที่รักและห่วงใยของพี่น้องประชาชน และขอให้ทุกคนประสบความสําเร็จในการทําหน้าที่ราชสีห์ผู้ภักดีของแผ่นดิน ให้เราชาวมหาดไทยมีศักดิ์ศรีในการทํางานร่วมกับภาคีเครือข่ายในพื้นที่ และต้องทําทันที (Action now) เข้าไปนั่งในหัวใจคน เป็นที่รัก เป็นขวัญใจของพี่น้องประชาชน ทําให้พี่น้องประชาชนมีความสุขอย่างยั่งยืน” นายสุทธิพงษ์ฯ กล่าวในช่วงท้าย